Man sterf ná voorval in hofArgieffoto ’n Jong man is Woensdag in ’n hospitaal dood nadat hy vroeër die dag in die Wynberg-landdroshof in Kaapstad met ŉ skerp voorwerp gesteek is. Lt.kol. Andrè Traut, woordvoerder van die polisie, het aan Maroela Media gesê die 21-jarige man is omstreeks 11:45 met ŉ voorwerp in die hof gesteek waarna hy na ŉ hospitaal gehaas is. Die man het in die hospitaal aan sy beserings beswyk. Inligting rakende die voorval is in dié stadium skraps. Traut kon nie bevestig of die man ten tyde van die voorval in die hof moes verskyn of bloot ŉ hofsaak in die hof bygewoon het nie. Die polisie ondersoek ŉ saak van moord. Niemand is nog in verband met die voorval in hegtenis geneem nie.